যা হোক, ইয়াদ আলী ব্যাপারীর খ্যাল্লা ছিল সম্ভবত ৪০ হাত লম্বা।  খ্যাল্লার দুই পাশে সারিবদ্ধভাবে ২০ জন করে ৪০ জন বাইছ্যা বসত। এছাড়াও সামনে-পিছনের লম্বা গলুইয়ে ২ জন করে ৪ জন, হাল ধরত ২ জন, খ্যাল্লার মাঝখান বরাবর কাঠের তক্তার পাটাতনের উপর ৪/৫ হাত লম্বা বাঁশের লাঠি হাতে ৪/৫ জন, যাদের বলা হতো ধামাইলদারআর একজন লোক থাকত ডুগরি বাজানোর বায়েন। তার মানে প্রায় ৫০/৫৫ জন বাছাই-করা লোকের সক্রিয় অংশগ্রহণে চলত এই খ্যাল্লা। ত্যারাব্যারার মূল উৎসবটা শুরু হতো বিকেলের দিকে। কিন্তু উৎসবের প্রস্তুতিপর্ব শুরু হয়ে যেত দিনের প্রথম ভাগ থেকেই। আমাদের গ্রাম এবং আশেপাশের অন্য গ্রামের নামকরা  বাইছ্যাদের আগে থেকেই দাওয়াত দেওয়া হতো। 